9.7.2008 Jurnalul Oficial al Uniunii Europene L 180/17 DECIZIA COMISIEI din 27 iunie 2008 de autorizare a introducerii pe piață a uleiului rafinat de echium (iarba șarpelui) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2008) 3049 (Numai textul în limba engleză este autentic) (2008/558/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (!), în special articolul 7, întrucât: (1) La data de 11 august 2006, societatea Croda Chemicals Ltd a înaintat autorităților competente din Regatul Unit o cerere de introducere pe piață a uleiului rafinat de echium (iarba șarpelui) ca ingredient alimentar nou. (2)  La data de 12 iulie 2007, organismul competent de evaluare a produselor alimentare din Regatul Unit a emis un raport de evaluare inițială. În raportul respectiv, se concluziona că uleiul rafinat de echium este sigur pentru consum uman în scopul utilizărilor propuse. (3) Comisia a trimis raportul de evaluare inițială tuturor statelor membre la data de 1 august 2007. (4)  În termenul de 60 de zile stabilit la articolul 6 alineatul (4) din Regulamentul (CE) nr. 258/97 s-au formulat obiecţii justificate privind comercializarea acestui produs, în conformitate cu dispoziția amintită. (5)  La 10 ianuarie 2008, în răspunsul oferit de societatea solicitantă la comentariile și obiecţiile formulate, aceasta a fost de acord să modifice specificațiile referitoare la uleiul rafinat de echium și să restricționeze utilizările acestuia, astfel cum au solicitat unele state membre. () JO L 43, 14.2.1997, p. 1. Regulament modificat ultima dată prin Regulamentul (CE) nr. 1882/2003 (JO L 284, 31.10.20083, p. 1). (6) Uleiul rafinat de echium respectă criteriile prevăzute la articolul 3 alineatul (1) din Regulamentul (CE) nr. 258/97. (7) Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Uleiul rafinat de echium poate fi introdus pe piață în Comu- nitate în conformitate cu anexa l, ca ingredient alimentar nou destinat utilizărilor şi sub rezerva condițiilor specificate în anexa Il. Articolul 2 Denumirea ingredientului alimentar nou autorizat prin prezenta decizie, care va fi specificată pe eticheta produselor alimentare care conțin acest ingredient, este următoarea: „ulei rafinat de echium (iarba șarpelui)”. Articolul 3 Prezenta decizie se adresează societății Croda Chemicals Europe Ltd, Oak Road, Clough Road, Hull, East Yorkshire, HU6 7PH, Regatul Unit. Adoptată la Bruxelles, 27 iunie 2008. Pentru Comisie Androulla VASSILIOU Membru al Comisiei